Diari Oficial de la Generalitat Valenciana


Sumari del DOGV 2425, del 11-01-1995 (1995/833526)

DECRET 262/1994, de 20 de desembre, del Govern valencià, pel qual aprova l'adscripció del centre Escola Universitària Ford Espanya a la Universitat Politécnica de València.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/12/20/262/dof/vci/html**

### Dades del document

Número de DOGV
:   2425

Data del DOGV
:   11-01-1995

Secció del DOGV
:   DISPOSICIONS GENERALS

Número del document
:   1995/833526


Data del document
:   20-12-1994

Organisme emissor
:   Conselleria de Educació i Ciència

Tipus de document
:   Decret

DECRET 262/1994, de 20 de desembre, del Govern valencià, pel qual aprova l'adscripció del centre Escola Universitària Ford Espanya a la Universitat Politécnica de València.   
La Universitat Politécnica de València ha tramés l'expedient pel qual sol.licita l'aprovació de l'adscripció del centre Escola Universitària Ford Espanya.  
La proposta ha estat formulada pel Consell Social de la Universitat Politècnica de València, i ha rebut l'informe favorable del Consell d'Universitats. Així mateix, ha conegut la proposta d'adscripció el Consell Interuniversitari de la Comunitat Valenciana.  
D'acord amb els articles 58 de la Llei Orgànica 11/1983, de 25 d'agost, de Reforma Universitària, i 16 del Reial Decret 557/1991, de 12 d'abril, a proposta del conseller d'Educació i Ciència, i amb la deliberació prèvia del Govern valencià en la reunió del dia 20 de desembre de 1994,  
DECRETE:   
Article primer  
Aprovar l'adscripció a la Universitat Politécnica de València del centre privat d'ensenyament superior Escola Universitària Ford Espanya, el qual impartirà els estudis conduents a l'obtenció del títol d'Enginyeria Tècnica en Mecànica.  
Article segon  
El centre adscrit es regirà per les normes a què fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció i per les seues pròpies normes d'organització i de funcionament, que s'ajustaran a allò que s'assenyala en la lletra a) de l'article 11 del Reial Decret 557/1991, de 12 d'abril.  
Article tercer  
La posada en funcionament del centre adscrit a què es refereix aquest decret serà autoritzada pel conseller d'Educació i Ciència, després de la comprovació que s'han complert els compromisos adquirits per la entitat titular i han estat homologats pel Govern els títols oficials que s'han d'expedir pel centre, d'acord amb allò que preveu l'article 58.4 de la Llei Orgànica 11/1983, de 25 d'agost, de Reforma Universitària.  
DISPOSICIONS FINALS  
Primera  
Autoritzar el conseller d'Educació i Ciència per a dictar les disposicions necessàries per al compliment i execució del que disposa aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 20 de desembre de 1994  
El president de la Generalitat Valenciana,  
JOAN LERMA I BLASCO  
EL conseller d'Educació i Ciència,  
JOAN ROMERO GONZáLEZ


Còpia Permalink ELI